અમદાવાદઃ દાહોદ શહેરમાંથી અાઠ દિવસ અગાઉ ગુમ થયેલ વેપારીની હત્યા કરી ખાડામાં દાટી દીધેલી હાલતમાં લાશ મળી અાવતાં અા ઘટનાએ સનસનાટી મચાવી દીધી છે. અા અંગેની વિગત એવી છે કે દાહોદમાં અાવેલી ઝુલેલાલ સોસાયટીમાં રહેતા વેપારી મોહનદાસ બાલવાની ગઈ તારીખ ૧૨મીના રોજ રહસ્યમય સંજોગાેમાં ગુમ થઈ ગયા હતા. ત્યારબાદ અા વેપારીનો મૃતદેહ ખેરિયા ગામ જવાના રસ્તા પર ખોદેલા ખાડામાંથી દાટેલી હાલતમાં મળી અાવ્યો હતો. પોલીસે ત્વ‌િરત તપાસ શરૂ કરી અા હત્યામાં દિલીપ ભાવસિંહની સંડોવણી હોવાનું જણાતાં તેની અટકાયત કરી પૂછપરછ કરતાં સોનુ બામણિયા નામના યુવાનનું પણ નામ ખુલ્યું હતું. પૂછપરછ દરમિયાન જાણવા મળ્યું હતું કે દિલીપ મોહનદાસ પાસે દલાલીના અાઠ લાખ રૂપિયા માગતો હતો, જે રકમ બાબતે બંને વચ્ચે ઝઘડો થયો હતો. અાથી જ દિલીપ અને સોનુએ અા વેપારીનું અપહરણ કરી તેની હત્યા કરી હોવાનું બહાર અાવ્યું હતું. સોનુ નાસી છૂટ્યો હોઈ પોલીસે તેની ધરપકડ કરવા તજવીજ હાથ ધરી છે.